Uus algav nädal võib tulla väga närviline ja seda eriti valuutaturgudel. Rahvusvahelise Valuutafondi (IMF)  juht Dominique Strauss-Kahn pidi täna Brüsselis kohtuma eurotsooni rahandusministritega, et arutada 110 miljardi euro suurust abipaketti Kreekale, kirjutab uudisteagentuur Boomberg. Teatavasti võeti Strauss-Kahn aga New Yorgi lennuväljal Pariisi lennukilt maha süüdistatuna vägistamiskatses. Euroopa lõunariikide võlakriisist tekkinud närvilisus finantsturgudel on viimastel nädalatel kasvanud ning karta on, et viimane uudis suurendab seda märgatavalt.